EkBass/fiwiki-20250220-pages-articles huggingface dataset:
Corrie Winkel

Kornelia ”Corrie” Winkel (s. 26. helmikuuta 1944 Groningen) on alankomaalainen uimari, joka saavutti hopeaa 4 × 100 metrin vapaauintiviestissä Tokion kesäolympialaisissa 1964. Hänen joukkuetovereitaan olivat Ada Kok, Klenie Bimolt ja Erica Terpstra. Tokion olympialaisissa Winkel sijoittui 14:nneksi 100 metrin selkäuinnin alkuerissä. Hän oli saavuttanut tuolla matkalla hopeaa pitkän radan EM-kilpailuissa 1962. Vuonna 1963 hän ui 200 metrin selkäuinnissa Euroopan-ennätyksen 2.32,3. == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1944 syntyneet Luokka:Elävät henkilöt
Åbo Akademin säätiö

Stiftelsen för Åbo Akademi sr (SÅA, ) on suomalainen säätiö, joka perustettiin 18. kesäkuuta 1917 tavoitteenaan perustaa ja ylläpitää ruotsinkielistä yliopistoa Turussa. Säätiön hallituksen puheenjohtaja on asianajaja, VTM Stefan Wallin ja valtuuskunnan puheenjohtaja kauppatieteiden maisteri Timo Ketonenhttps://stiftelsenabo.fi/fi/organisaatio/. == Historia == Säätiön alkupääoma oli 3,47 miljoonaa markkaa ja vuonna 1918 perustetun Åbo Akademin toiminta rahoitettiin täysin säätiön pääomatuotoilla kunnes se sai ensimmäisen valtionavustuksensa vuonna 1956. Valtiolle päävastuu Åbo Akademin toiminnasta siirtyi vasta 1. elokuuta 1981 erillisellä valtion ja Stiftelsen för Åbo Akademin välisellä sopimuksella. Sopimuksen jälkeen säätiö on määritellyt päämäärikseen turvata, ylläpitää ja tukea Åbo Akademin toimintaa sekä suomenruotsalaista kulttuurielämää ja tieteellistä tutkimusta. == Toiminta == Säätiö ylläpitää muun muassa Sibelius-museota, Ett Hem -museota, Casa Haartmania, Åbo Svenska Teaterin rakennusta, uskontotieteelliseen ja kulttuurihistorialliseen tutkimukseen erikoistunutta Donner-instituuttia. https://stiftelsenabo.fi/fi. Säätiö on Veritas Eläkevakuutuksen suurin osakkeenomistaja 18,45 prosentin osuudella Säätiö omistaa myös 10 prosenttia Life on a Leaf Oy Ab yhtiöstä. Life on a Leaf ry on yhdistys, jonka tarkoituksena on harjoittaa ja edistää taiteen, arkkitehtuurin, akateemisen tutkimuksen ja talouden välistä yhteistyötä, tavoitteenaan mielikuvitusta ja luovuutta suosiva kaupunkiympäristö. == Lähteet == == Aiheesta muualla == *Säätiön omat kotisivut Luokka:Åbo Akademi Luokka:Suomenruotsalaiset säätiöt
Vastakkaissuuntaisuus

Vastakkaissuuntaisuus liittyy matemaattisissa yhteyksissä vektorilaskentaan. Sen vastakohta on samansuuntaisuus. Myös "normaalien" lukujen voidaan ajatella olevan yksiulotteisia vektoreita, joten kaikki positiiviset luvut ovat vastakkaissuuntaisia negatiivisille luvuille. Sama pätee useammissakin ulottuvuuksissa, joten kaikki vektorin kanssa samalla koordinaatiston origon läpi kulkevalle suoralle sijoittuvat, mutta toiselle puolen origoa jäävät vektorit ovat vektorille vastakkaissuuntaisia. luokka:Lineaarialgebra
Lisa Nowak

Lisa Marie Nowak (s. 10. toukokuuta 1963) on yhdysvaltalainen entinen astronautti. Nowak syntyi Alfred ja Jane Caputon tyttäreksi vuonna 1963. Hän kiinnostui avaruudesta ja sen tutkimuksesta lapsena. Nowak alkoi opiskella alaa ja liittyi lopulta Lyndon B. Johnson Space Centerin astronautteihin. Nowak lähti 4. heinäkuuta 2006 NASAn STS-121-sukkulalennolle ja kävi tämän yhteydessä Kansainvälisellä avaruusasemalla. Nowak oli ensimmäinen yhdysvaltainitalialainen nainen avaruudessa, ja lennon aikana hän pitikin yllään italialaisamerikkalaisten naisten kansallisen yhdistyksen merkkiä. Nowak oli tammikuuhun 2007 asti naimisissa Richard T. Nowakin kanssa. Pari sai kolme lasta: pojan (s. 1992) sekä vuonna 2001 syntyneet kaksoistyttäret. == Rikosepäilyt == Nowak pidätettiin lentoasemalla Floridan Orlandossa 5. helmikuuta 2007. Nowakilla oli ollut romanttinen suhde laivaston komentaja William Oefeleiniin, mutta koki, että hänen kanssaan miehen suosiosta kilpaili Colleen Shipman. Hän ajoi kotoaan 1 600 kilometriä Orlandoon voidakseen tavata Shipmanin kasvokkain. Nowak yritti siepata Shipmanin, mutta tämä pääsi pakoon. Nowakilla oli ollut mukanaan pippurisuihke, veitsi sekä suuria jätesäkkejä. Astronautti itse kuitenkin väittää vain halunneensa keskustella Shipmanin kanssa. Aluksi Nowakia epäiltiin vain pahoinpitelystä ja automurron yrityksestä, mutta hänelle vaadittiin syytettä myös murhan yrityksestä. Syyttäjä päätti myöhemmin jättää tämän syytteen, mutta Nowak on yhä vastuussa vähäisemmistä rikoksista. 7\. maaliskuuta 2007, kuukausi kidnappausyritystä myöhemmin, NASA erotti Nowakin. ==Lähteet== * Iltalehti 6.2.2007: Naisastronautille syyte murhan yrityksestä * Iltalehti 2.3.2007: Naisastronauttia ei syytetä murhan yrityksestä ===Viitteet=== == Aiheesta muualla == Luokka:Yhdysvaltalaiset avaruuslentäjät Luokka:Vuonna 1963 syntyneet Luokka:Elävät henkilöt
Samansuuntaisuus

Samansuuntaisuus liittyy matemaattisissa yhteyksissä vektorilaskentaan. Sen vastakohta on vastakkaissuuntaisuus. Myös "normaalien" lukujen voidaan ajatella olevan yksiulotteisia vektoreita, joten kaikki positiiviset luvut ovat samansuuntaisia positiivisille luvuille. Sama pätee useammissakin ulottuuvuuksissa, joten kaikki vektorin kanssa samalla koordinaatiston origon läpi kulkevalle suoralle sijoittuvat, mutta samalle puolen origoa jäävät vektorit ovat vektorille samansuuntaisia. == Lähteet == ==Kirjallisuutta== * * luokka:Lineaarialgebra
SOM

Som tai SOM voi tarkoittaa seuraavia asioita: * SOM, lyhenteenä: ** Itseorganisoituva kartta, lyhenne ** Yhdysvaltalainen arkkitehtitoimisto Skidmore, Owings and Merrill * Somalian maatunnus * valuuttoja: ** Kirgisian som ** Uzbekistanin som * Som, kaupunki Uttar Pradeshin osavaltiossa Intiassa *Som, venäläinen sukellusvene, upposi 1916 * Som, sukunimenä: ** Bram Som (s. 1980), alankomaalainen juoksija
Peter Noone

Peter Blair Dennis Bernard Noone (s. 5. marraskuuta 1947 Manchester, Britannia) on brittiläinen muusikko ja näyttelijä, joka tuli tunnetuksi 1960-luvulla Herman's Hermits -yhtyeen laulusolistina. Noonen hyvänä pidetty ulkonäkö ja olemus olivat tärkeä osa erityisesti teini-ikäisten suosiossa olleen yhtyeen menestystä. Noone teki 1970-luvulla yhteistyötä David Bowien, Debby Boonen ja Graham Gouldmanin kanssa. Myöhemmin hän on toiminut uuden aallon yhtyeessä The Tremblers ja julkaissut sooloalbumin One of the Glory Boys. Noone on työskennellyt myös näyttelijänä. Hänellä on ollut rooli muun muassa Coronation Street -saippuasarjassa, jossa hän näytteli lapsena. 1960-luvulla hän näytteli kahdessa Herman’s Hermits -elokuvassa; Hold On! (1966) ja Mrs. Brown You’ve Got a Lovely Daughter (1968). Vuonna 1978 hänellä oli merkittävä rooli elokuvassa Sgt. Pepper’s Lonely Hearts Club Band. Hän asuu tällä hetkellä Kalifornian Santa Barbarassa. == Lähteet == == Aiheesta muualla == * Viralliset sivut Luokka:Brittiläiset laulajat Luokka:Englantilaiset näyttelijät Luokka:Vuonna 1947 syntyneet Luokka:Elävät henkilöt
Heavisiden funktio

Heavisiden funktio tai yksikköaskelfunktio H(x) on epäjatkuva funktio, jonka arvo on nolla, kun x on negatiivinen, ja yksi, kun x on positiivinen. Funktiota käytetään mm. säätötekniikassa ja signaalinkäsittelyssä kuvaamaan kytkintä, joka kytketään päälle tiettynä hetkenä ja pysyy päällä ikuisesti. Se on nimetty Oliver Heavisiden mukaan. H(x) voidaan määritellä: :H(t)=\begin{cases} 0, & t < 0 \\\ 1, & t \ge 0 \end{cases} Joskus H(0) määritellään arvoksi ½ symmetrian vuoksi: : H(x) = \begin{cases} 0, & x < 0 \\\ \frac{1}{2}, & x = 0 \\\ 1, & x > 0 \end{cases} Heavisiden funktio on Diracin deltafunktion antiderivaatta. == Katso myös == * Signum-funktio == Kirjallisuutta == * Luokka:Analyysi Luokka:Funktiot
Anosmia

Anosmia eli hajusokeus merkitsee hajuaistin puutetta. Tila voi olla väliaikainen tai pysyvä ja synnynnäinen tai esimerkiksi jonkin sairauden aiheuttama. Anosmikolla on joskus myös ageusia eli makuaistin puute. Anosmia voi olla seurausta lukuisista sairauksista, kuten infektioista, polyypeistä, Parkinsonin taudista tai muusta syystä aiheutuneesta hajuhermon vaurioitumisesta. Joillakin aiheuttajana on harvinainen estesioneuroblastooma. Osassa tapauksista hajuaistin menettämisen syytä ei tunneta. Anosmiaan ei välttämättä liity sairautta. Se voi ilmetä tiettyjen lääkeaineiden sivuvaikutuksena. Hajuaistin puutetta kuuluu myös Kallmannin oireyhtymään. Anosmiaa lieväasteisempi hajun heikkeneminen on nimeltään hyposmia, joka on usein allergisen reaktion tai virusinfektion aiheuttama tilapäinen oire. == Muut aistit == * Hypoestesia tarkoittaa alentunutta tuntoherkkyyttä aina tuntosokeuteen eli anafiaan asti, mutta anestesia onkin vakiintunut tarkoittamaan nukutusta, ei tuntosokeutta. == Lähteet == Luokka:Aistivammat Luokka:Hajuaisti
Kohtisuoruus

Euklidisessa geometriassa suorat ovat kohtisuorassa, jos niiden leikkauskulma on 90 astetta. Yleisemmin kohtisuoruus on määritelty kaikissa sisätuloavaruuksissa siten, että kaksi vektoria on keskenään kohtisuorassa, jos niiden sisätulo on nolla. ==Kohtisuoran suoran piirtäminen== Euklidisessa geometriassa suoralle voi piirtää sitä kohtisuoraan leikkaavan suoran (joita on äärettömästi) seuraavasti: # Valitaan suoralta mielivaltainen piste p1. # Käytetään pistettä p1 mielivaltaisen kokoisen ympyrän y1 keskipisteenä. # Käytetään ympyrän y1 kehän ja suoran leikkauspisteitä kahden uuden, samankokoisen, mutta säteeltään ympyrää y1 suuremman ympyrän keskipisteinä. # Piirretään kahden uuden ympyrän kehän leikkauspisteiden läpi uusi suora, joka kulkee myös pisteen p1 läpi. # Näin syntynyt suora on kohtisuora alkuperäistä suoraa vastaan. Kahden uuden ympyrän leikkauspisteet ovat siis pisteet, jotka kaikista yhtä kaukana pisteestä p1 olevista pisteistä ovat kauimpana myös muista suoran pisteistä. Yllä kuvatun esimerkin pitäisi (?) toimia myös muussa kuin euklidisessa geometriassa (sillä varauksella, että geometriset muodot vaihdetaan kyseisen tapauksen vastaaviksi). ==Katso myös== *Suorakulmainen kolmio *Yhdensuuntaisuus *Normaali (matematiikka) == Lähteet == Luokka:Algebra Luokka:Euklidinen geometria
Puolan ympäriajo

Puolan ympäriajo (Tour de Pologne) on Puolassa järjestettävä maantiepyöräilyn etappikilpailu. Kilpailu järjestettiin ensimmäisen kerran vuonna 1928 ja vuoteen 1952 se järjestettiin lähinnä satunnaisesti. Vuodesta 1953 lähtien kilpailu on kuitenkin järjestetty vuosittain. Kilpailu koostuu 7 tai 8 etapista ja kokonaismittaa sille on 2000-luvun alkuvuosina kertynyt noin 1200–1300 km. Kilpailu kuuluu UCI World Touriin. == Voittajat == *1928 Feliks Wiecek *1929 Józef Stefański *1930–1932 ei järjestetty *1933 Jerzy Lipiński *1934–1936 ei järjestetty *1937 Bolesław Napierala *1938 ei järjestetty *1939 Bolesław Napierala *1940–1946 ei järjestetty *1947 Stanisław Grzelak *1948 Wacław Wójcik *1949 Francesco Locatelli *1950–1951 ei järjestetty *1952 Wacław Wójcik *1953 Mieczysław Wilczewski *1954 Marian Więckowski *1955 Marian Więckowski *1956 Marian Więckowski *1957 Henryk Kowalski *1958 Bogusław Fornalczyk *1959 Wiesław Podobas *1960 Roger Diercken *1961 Henryk Kowalski *1962 Jan Kudra *1963 Stanisław Gazda *1964 Rajmund Zieliński *1965 Józef Beker *1966 Józef Gawliczek *1967 Andrzej Blawdzin *1968 Jan Kudra *1969 Wojciech Matusiak *1970 Jan Stachura *1971 Stanisław Szozda *1972 José Luis Viejo *1973 Lucjan Lis *1974 André Delcroix *1975 Tadeusz Mytnik *1976 Janusz Kowalski *1977 Lechosław Michalak *1978 Jan Brzezny *1979 Henryk Charucki *1980 Czesław Lang *1981 Jan Brzezny *1982 Andrzej Mierzejewski *1983 Tadeusz Krawczyk *1984 Andrzej Mierzejewski *1985 Marek Leśniewski *1986 Marek Kulas *1987 Zbigniew Piątek *1988 Andrzej Mierzejewski *1989 Marek Wrona *1990 Mieczysław Karłowicz *1991 Dariusz Baranowski *1992 Dariusz Baranowski *1993 Dariusz Baranowski *1994 Maurizio Fondriest *1995 Zbigniew Spruch *1996 Vjatšeslav Dšavanian *1997 Rolf Järmann *1998 Sergei Ivanov *1999 Tomasz Brożyna *2000 Piotr Przydział *2001 Ondřej Sosenka *2002 Laurent Brochard *2003 Cezary Zamana *2004 Ondřej Sosenka *2005 Kim Kirchen *2006 Stefan Schumacher *2007 Johan Van Summeren *2008 Jens Voigt *2009 Alessandro Ballan *2010 Daniel Martin *2011 Peter Sagan *2012 Moreno Moser *2013 Pieter Weening *2014 Rafal Majka *2015 Jon Izagirre *2016 Tim Wellens *2017 Dylan Teuns *2018 Michał Kwiatkowski *2019 Pavel Sivakov *2020 Remco Evenepoel *2021 João Almeida *2022 Ethan Hayter *2023 Matej Mohorič *2024 Jonas Vingegaard == Lähteet == *Tulokset memoire-du-cyclisme.net-sivustolla *Tulokset cyclingarchives.com-sivustolla luokka:UCI World Tour luokka:Puolan urheilu Luokka:Pyöräilykilpailut
Antero Alku

Antero Alku (s. 1955 Helsinki) on suomalainen diplomi-insinööri. Alku on kirjoittanut raideliikennettä käsittelevän kirjan: Raitiovaunu tulee taas. Lisäksi hän on ollut mukana kirjoittamassa teoksia Unelma Löylymäestä – Saimaan rautatien historia ja Herää Helsinki!. Vuoden 2007 keväällä Alku julkaisi kirjan Mennäänkö metrolla? Suomen tietokirjailijat ry:n apurahalla. Joukkoliikenteen puolestapuhujana Alku tuli tunnetuksi kansalaisliike Pikaraitiotien asiantuntijana 1989. Alku on Suomen Lähijunat Oy:n perustaja yhdessä Pekka Mötön kanssa. ==Politiikka== Toimittuaan ensin lyhyen aikaa Vihreissä Alku vaihtoi puoluettaan Suomen Keskustaan Vihreiden ja Keskustan pääkaupunkiseudun liikennepolitiikkaa koskevien erojen takia. Vuoden 2004 kunnallisvaaleissa Alku oli ensimmäistä kertaa ehdolla kaupunginvaltuustoon Keskustan listoilta, mutta jäi valitsematta. Helsingin kaupunkisuunnittelulautakunnassa Alku toimii varajäsenenä. Alku on politiikassaan arvostellut Helsingin kolmen vahvan puolueen (Vihreät, Kokoomus, SDP) politiikkaa ja sen tuottamia ongelmia kaupungin päätöksenteolle. Politiikassa ja kansalaisjärjestötoiminnassa Alku on toiminut autottoman Helsingin edistämiseksi. Hän oli Länsimetro-hankkeen vastustaja ja pikaraitiotien puolustaja. Lisäksi Alku on toiminut keskustatunnelin rakentamista vastaan sekä Kruunuvuorenrannan ja Helsingin keskustan yhdistävän sillan rakentamisen puolesta. Vuoden 2007 eduskuntavaaleissa Alku oli Keskustan ehdokkaana, muttei tullut valituksi. == Lähteet == == Aiheesta muualla == *Alun ylläpitämä liikenneaiheinen sivusto Luokka:Suomen Keskustan poliitikot Luokka:Vuonna 1955 syntyneet Luokka:Elävät henkilöt
Kallmannin oireyhtymä

Kallmannin oireyhtymää (KS) sairastavalta puuttuu hajuaisti ja hänellä on sukuhormonien vaje. KS on oireyhtymä, jonka yleisyydeksi miehillä arvioidaan 1:4000-1:10000; naisilla tilan on arvioitu olevan noin 5 kertaa harvinaisempi. KS diagnosoidaan tyypillisesti nuoruusiällä, jos nuorelle ei tule murrosikää tai se etenee poikkeavan hitaasti. Murrosikäkehitys saadaan aikaan hormonihoidolla, mutta hajuaistin puutos jää. Aikuisiässä KS:n liittyy hedelmättömyyttä, jota kuitenkin voidaan hoitaa. Uusimman tiedon mukaan KS:n liittyvä sukuhormonien vaje ja hedelmättömyys saattavat joskus korjaantua itsestään vuosienkin mittaisen hormonikorvaushoidon jälkeen. == Aiheesta muualla == *Kallmannin oireyhtymä (viivästynyt puberteetti ja hajuaistin puutos) *Kallmannin oireyhtymä Kehitysvammahuollon tietopankissa Luokka:Oireyhtymät
Vaihto-omaisuus

Vaihto-omaisuutta ovat elinkeinotulon verottamisesta annetun lain (360/1968) 10 §:n mukaan elinkeinotoiminnassa sellaisinaan tai jalostettuina luovutettaviksi tarkoitetut kauppatavarat, raaka-aineet, puolivalmisteet ja muut hyödykkeet sekä elinkeinotoiminnassa kulutettaviksi tarkoitetut poltto- ja voiteluaineet ja muut tarvikkeet. Lukeminen vaihto-omaisuudeksi tehdään käyttötarkoituksen eikä laadun mukaan.Vaihto-omaisuus Vaihto-omaisuus luetaan taseessa vaihtuviin vastaaviin. Kirjanpitoasetuksen 1:6 §:n mukaanKirjanpitoasetus 1:6 § . Finlex. vaihto-omaisuus jaetaan viiteen erään: # Aineet ja tarvikkeet # Keskeneräiset tuotteet # Valmiit tuotteet/tavarat # Muu vaihto-omaisuus # Ennakkomaksut ==Katso myös== *Käyttöomaisuus == Lähteet == Luokka:Kirjanpito Luokka:Verotus Suomessa
Miika Elomo

Miika Elomo (21. huhtikuuta 1977 Turku – helmikuu 2025) oli suomalainen jääkiekkoilija ja jääkiekkovalmentaja. == Ura == === Pelaajana === Elomo aloitti uransa 1994 I-divisioonassa Kiekko-67:n joukkueessa. Kauden lopulla hän siirtyi TPS:n riveihin, jossa pelasi myös kauden 1995–1996. Hänet valittiin NHL:n vuotuisessa varaustilaisuudessa 1995 numerolla 23 Washington Capitalsiin. Seuraavaksi kaudeksi laitahyökkääjänä pelannut Elomo siirtyi Yhdysvaltoihin mutta sai peliaikaa vain Washingtonin farmijoukkueesta Portland Piratesista, joten hän palasi Suomeen kesken kauden 1997–1998 HIFK:hon. Hän palasi Amerikkaan 1999–2000, sai peliaikaa Washington Capitalsin kokoonpanossa kahden ottelun verran ja sai yhden syöttöpisteen. Loppukauden hän pelasi farmijoukkueessa. Vuonna 2000 hänet myytiin Calgary Flamesiin, muttei hän saanut sielläkään peliaikaa. Elomo pelasikin koko kauden 2000–2001 Calgaryn farmijoukkueessa AHL-liigan Saint John Flamesissa, joka sitten voittikin liigan mestaruuden eli Calder Cupin. Elomo palasi voitokkaan AHL-kauden jälkeen Suomeen ja TPS:aan. Hän siirtyi kuitenkin kesken kauden 2001–2002 Turusta Bluesiin. Elomo pelasi runsaat kolme kautta Bluesissa. Hän joutui jättämään kauden 2004–2005 kesken pahan rannevamman takia eikä pelannut sen jälkeen liigatasolla. === Valmentajana === Elomo toimi vuosina 2014–2015 SM- liigajoukkue Turun Palloseuran päävalmentajana ja sitä ennen apuvalmentajana. Hän valmensi norjalaista Storhamaria kaudella 2019–2020. Sen jälkeen hän valmensi Suomen nuorten maajoukkueita, kunnes siirtyi kaudeksi 2022–2023 Puolan pääsarjaan STS Sanokin joukkueeseen ja sieltä seuraaviksi kausiksi Ranskan pääsarjan Cergy-Pontoiseen. == Yksityiselämä == Miika Elomon veljiä ovat jääkiekkoilijat Teemu Elomo ja Tommi Elomo. Cergy-Pontoise ilmoitti 9. helmikuuta 2025 Elomon kuolleen 47-vuotiaana. ==Tilastot== 1992–1993 TPS B-SMS 12 3 2 5 14 1993–1994 TPS A-SMS 30 8 5 13 24 5 1 1 2 2 JEM 5 1 1 2 6 TPS B-SMS 7 4 4 8 14 2 0 2 2 0 1994–1995 TPS SML 1 0 0 0 27 JMM 7 0 1 1 6 TPS A-SMS 14 3 8 11 24 JEM 5 3 3 6 10 TPS B-SMS 4 1 2 3 6 8 4 6 10 30 Kiekko-67 I div 14 9 2 11 39 1995–1996 TPS SML 10 1 1 2 8 3 0 0 0 2 JMM 6 4 5 9 10 TPS A-SMS 6 0 2 2 18 Kiekko-67 I div 21 9 6 15 100 1996–1997 Portland Pirates AHL 52 8 9 17 37 1997–1998 Portland Pirates AHL 33 1 1 2 52 HIFK SML 16 4 1 5 10 9 4 3 7 6 1998–1999 TPS SML 36 5 10 15 76 10 3 5 8 6 1999–2000 Washington Capitals NHL 2 0 1 1 2 Portland Pirates AHL 59 21 14 35 50 2000–2001 Saint John Flames AHL 72 10 21 31 109 6 0 2 2 12 2001–2002 TPS SML 24 3 4 7 84 Blues SML 28 2 2 4 44 3 0 0 0 4 2002–2003 Blues SML 50 8 5 13 28 7 1 1 2 2 2003–2004 Blues SML 50 3 6 9 20 9 0 0 0 4 2004–2005 Blues SML 15 0 0 0 25 8 kautta yhteensä SML 230 26 29 55 322 41 8 9 17 24 1 kausi yhteensä NHL 2 0 1 1 2 == Lähteet == == Aiheesta muualla == * * *Miika Elomo - nhlfinns.com Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Washington Capitalsin varaamat pelaajat Luokka:Vuonna 1977 syntyneet Luokka:Vuonna 2025 kuolleet
Andrei Rjabuškin

Andrei Petrovitš Rjabuškin (; 29. lokakuuta (J: 17. lokakuuta) 1861 Stanitšnaja Sloboda – 10. toukokuuta (J: 27. huhtikuuta) 1904 Didvino) oli venäläinen taidemaalari. Hänen realistiset teoksensa keskittyvät pääasiassa tavallisten 1600-luvun venäläisten elämään. Rjabuškin syntyi Stanitšnaja Slobodan kylässä Tambovin kuvernementissa. Sekä hänen isänsä että veljensä maalasivat ikoneja. Rjabuškin jäi orvoksi 14-vuotiaana. Hän pääsi Moskovaan opiskelemaan ja siirtyi myöhemmin Pietariin. Vuonna 1880 Pavel Tretjakov osti hänen teoksensa. Rjabuškin päätti opintonsa akatemiassa 1892. Hän osallistui peredvižniki-taiteilijaryhmän näyttelyihin vuosina 1890, 1892 ja 1894, mutta hylkäsi ryhmän myöhemmin. Rjabuškin suunnitteli myös mosaiikkeja ja maalasi freskoja kirkkoihin. Pietarissa hänen maalaustensa pohjalta tehtyjä mosaiikkeja on Kristuksen ylösnousemuksen katedraalissa. Hän sairastui tuberkuloosiin ja lähti Sveitsiin hoidettavaksi, mutta kuoli keuhkotautiin ateljeessaan 1904. Tiedosto:Диакон.jpg|Diakoni, 1888 Tiedosto:Голгофа (Снятие с креста).jpg|Ristiinnaulitseminen, 1890 Tiedosto:Девочка с куклой.jpg|1890-luku Tiedosto:Ryabushkin moscow girl.JPG|Moskovalainen tyttö 1600-luvulta, 1903. Luokka:Venäläiset taidemaalarit Luokka:Vuonna 1861 syntyneet Luokka:Vuonna 1904 kuolleet
Katrina and the Waves

Katrina and the Waves oli brittiläinen pop-/rock-yhtye. Se oli Ison-Britannian edustajana vuoden 1997 Eurovision laulukilpailussa ja voitti sen Love Shine a Light -kappaleella. Myös heidän kappaleensa Walking on Sunshine on kansainvälisesti tunnettu. Yhtye oli koossa vuodet 1981–1997. Yhtyeen laulaja Katrina Leskanich (s. 10. huhtikuuta 1960) on alkuperältään yhdysvaltalainen. Katrina and the Waves on vieraillut Suomessa ainakin juhannuksena 1987 (Saarijärven Ahvenlampi-rock ja Nummi-Pusulan Koivu ja tähti) ja kesällä 1996 (Paraisten Rowlit in the City). == Jäsenet == * Katrina Leskanich - laulu, kitara * Kimberley Rew - kitara * Alex Cooper - rummut * Vince de la Cruz - basso == Albumit == * Shock Horror (1983) * Walking on Sunshine (1983) * Katrina and the Waves 2 (1984) * Katrina and the Waves (1985) * Waves (1986) * Break of Hearts (1989) * Pet The Tiger (1991) * Edge of the Land (1993) * Turnaround (1994) * Roses (1995) * Katrina and the Waves / Waves (1996) * Walk on Water (1997) * Walking on Sunshine - Greatest Hits (1997) * The Original Recordings - 1983-1984 (2003) == Singlet == * ”Que Te Queiro” (1984) * ”Walking on Sunshine” (1985) * ”Do You Want Crying” (1985) * ”Is That It” (1986) * ”Sun Street” (1986) * ”That's The Way” (1989) * ”Rock 'N' Roll Girl” (1989) * ”Walking on Sunshine” (re-issue) (1996) * ”Love Shine a Light” (1997) == Lähteet == ==Aiheesta muualla== *Bändin viralliset sivut *Katrina Leskanichin sivut *Katrina Leskanichin fanisivut Luokka:Brittiläiset yhtyeet Luokka:Euroviisuvoittajat Luokka:Yhdistyneen kuningaskunnan euroviisuedustajat Luokka:Vuoden 1997 euroviisuedustajat
Slava Raškaj

Slava Raškaj (2. tammikuuta 1877 – 29. maaliskuuta 1906) oli kroatialainen taiteilija ja maansa ensimmäisiä akvarellimaalareita. Raškaj syntyi Ozaljissa ja oli syntymästään kuuro. Hän asui ensimmäiset vuotensa perheen kanssa ja seitsemänvuotiaasta viisitoistavuotiaaksi kuurojen lasten instituutissa Wienissä. Palattuaan Kroatiaan Raškaj lähti Ivana Otoić-Muhan rohkaisemana taidekouluun Zagrebiin. Raškaj avasi oman ateljeensa ja maalasi vuonna 1898 vesiväreillä myöhemmin kuuluisaksi tulleen omakuvan. Bela Csikos Sesian oppilaana Raškaj maalasi asetelmia synkillä väreillä, kun taas Ozaljissa tehdyt maisemat ovat valoisia ja värikkäitä. Raškajin monesti luontoaiheisia teoksia on esitelty mm. Zagrebissa, Moskovassa ja Pietarissa. Raškaj alkoi viimeisinä vuosinaan syrjäytyä, ja vuonna 1902 hänet laitostettiin pitkittyneen masennuksen johdosta. Hän kuoli Zagrebissa maaliskuussa 1906. == Lähteet == == Aiheesta muualla == Luokka:Kroatialaiset taidemaalarit Luokka:Kuurot henkilöt Luokka:Vuonna 1877 syntyneet Luokka:Vuonna 1906 kuolleet
Makrillihai

pienoiskuva|Makrillihain leuat. Makrillihai (Isurus oxyrinchus) on noin 3–4 metriä pitkä hyvin vahva ja nopea hailaji. Sen ruumis on varsin solakka verrattuna esimerkiksi valkohain tukevarakenteiseen ruumiiseen. Selkäpuoli on tummansininen ja vatsapuoli valkoinen. Se on suosittu urheilukalastuksen kohde nopeutensa ja voimiensa takia. Lisäksi sillä on koukkuun jäädessään tapana hypätä ilmaan vapautuakseen. Se on aggressiivinen laji ja muutamia ihmisiin kohdistuneita hyökkäyksiä on raportoitu. Makrillihaita on kutsuttu myös makohaiksi. Nykyisessä suomalaisessa kalannimistössäVarjo, M., Koli, L., Dahlström, H. Maailman kalojen nimet. Suomen Biologian Seura Vanamo. Porvoo 2004. ISBN 951-9108-13-0 makohai kuitenkin tarkoittaa saman suvun toista ja harvinaisempaa lajia Isurus paucus, joka on pitkä- ja kapeaeväisempi. == Levinneisyys == Makrillihaita tavataan maailmanlaajuisesti valtamerten trooppisissa ja lauhkeissa osissa aina 150 metrin syvyyteen asti. Ne viihtyvät ulappavesillä. Makrillihain kanta on hupenemessa kovaa vauhtia, ja Kansainvälinen luonnonsuojeluliitto pitää sitä erittäin uhanalaisena lajina. Kanta oli vuoden 2019 arvioissa noin puolet pienempi kuin 1940-luvulla. Vain Tyynenemeren eteläosan kanta on kasvamassa. == Ravinto == Makrillihait syövät pääasiassa kaloja ja mustekaloja, mutta niiden tiedetään käyneen myös delfiinien, merikilpikonnien ja jopa pienempien hailajien kimppuun. == Lisääntyminen == Makrillihait synnyttävät eläviä poikasia, jotka ovat syntyessään 60–75 cm pitkiä. Laji on ovovivipaarinen, eli munat kehittyvät emon sisällä. Synnytysajankohta vaihtelee eri populaatioiden välillä. Esimerkiksi Atlantin pohjoisosassa elävät synnyttävät keväällä ja Australian vesillä elävät syksyllä. == Populaarikulttuuri == Elokuvassa Nemoa etsimässä Poiju niminen makrillihai (”makohai”) on ”hyvä” ja kavereittensa valko- ja vasarahain kanssa hän on ryhtynyt kasvissyöjäksi. Tappajahai-elokuvan julisteessa on valkohai, jolle ”lainattiin” makrillihain hampaat pelottavuuden lisäämiseksi. Makrillihaiden leuat ovat hintavia keräilykohteita, isojen yksilöiden kidoista on pyydetty Ebay internet -kauppasivulla jopa 1500 dollarin hintoja kappaleelta. Renny Harlinin elokuvassa Deep Blue Sea esiintyvät hait ovat makrillihaita. == Lähteet == *www.elasmo-research.org === Viitteet === == Aiheesta muualla == * Luokka:Hait Luokka:Uhanalaiset kalat
Dave Matthews

David John Matthews (s. 9. tammikuuta 1967) on Etelä-Afrikassa syntynyt, sittemmin Yhdysvaltain kansalaisuuden saanut laulaja ja kitaristi yhtyeestä Dave Matthews Band. Hän on voittanut urallaan kaksi Grammy-palkintoa, toisen yhtyeensä kanssa ja toisen sooloartistina. ==Sooloura== Vuonna 2003 Matthews julkaisi sooloalbumin Some Devil, joka myi platinaa, ja sen single Gravedigger voitti Grammy-palkinnon vuonna 2004. Albumin julkaisun jälkeen kiertueelle lähti Dave Matthews & Friends -niminen kokoonpano, johon kuuluu Matthewsin lisäksi muun muassa kitaristit Trey Anastasio ja Tim Reynolds. Matthews on tehnyt kiertueen myös kahdestaan Tim Reynoldsin kanssa, josta on julkaistu Live at Luther College -niminen albumi vuonna 1999. Matthews on esiintynyt myös yksin useissa tapahtumissa ja teki toukokuussa 2006 pienimuotoisen kiertueen Englannissa. Vierailevana artistina Matthews on esiintynyt muun muassa Béla Fleck and the Flecktones -yhtyeen albumilla Left of Cool, Santanan albumilla Supernatural ja Emmylou Harrisin albumilla Red Dirt Girl. Luokka:Grammy-palkinnon saajat Luokka:Yhdysvaltalaiset laulajat Luokka:Yhdysvaltalaiset kitaristit Luokka:Amerikaneteläafrikkalaiset Luokka:Vuonna 1967 syntyneet Luokka:Elävät henkilöt
Kyalami

Kyalami on eteläafrikkalainen moottorirata. Rata sijaitsee Gautengissa lähellä Johannesburgia. Rataa on käytetty Grand Prix- ja Formula 1 -autoilussa ja se on isännöinyt Etelä-Afrikan Grand Prix’ta useaan otteeseen. Rata on lisäksi isännöinyt viidesti World Superbike -sarjaa vuosina 1998–2002. Alkuperäinen vuonna 1961F1-ruutu valmistunut rata (kauden 1967 jälkeen pidennettiin kymmenellä metrillä), joka oli käytössä kunnes poliittiset tahot pudottivat radan kilpailuista pois, koska se oli nopeamutkainen rata. Kun rata uudelleen rakennettiin 1987, Crowthorene, Barbecue ja Juksei -mutkat joko poistettiin kokonaan tai niitä muutettiin radikaalisti. Uudistuksen seurauksena radasta tuli kapea ja hidas. Erikoinen piirre radan uudistuksessa oli, että aikaisemmin rataa oli ajettu myötäpäivään, mutta uudistuksen myötä vastapäivään. Etelä-Afrikan apartheid-rotuerottelupolitiikan päätyttyä F1-sarja palasi Kyalamiin kaudella 1992. Uusitulla radalla kuitenkin kilpailtiin vain kahdesti. On melko epätodennäköistä, että Formula 1 palaisi radalle. Radan ympäristöstä on kehittynyt asuttu esikaupunkialue. ==Formula 1:n Grand Prix -voittajat== F1-kuljettajista Nigel Mansell ja Alain Prost ovat onnistuneet saavuttamaan voiton sekä uudella että vanhalla radalla. Voitoissa mitattuna parhaiten radalla on menestynyt Niki Lauda kolmella voitollaan. Vuosi Voittaja Talli Raportti 1967 Pedro Rodríguez Cooper-Maserati Raportti 1968 Jim Clark Lotus-Ford Raportti 1969 Jackie Stewart Matra-Ford Raportti 1970 Jack Brabham Brabham-Ford Raportti 1971 Mario Andretti Ferrari Raportti 1972 Denny Hulme McLaren-Ford Raportti 1973 Jackie Stewart Tyrrell-Ford Raportti 1974 Carlos Reutemann Brabham-Ford Raportti 1975 Jody Scheckter Tyrrell-Ford Raportti 1976 Niki Lauda Ferrari Raportti 1977 Niki Lauda Ferrari Raportti 1978 Ronnie Peterson Lotus-Ford Raportti 1979 Gilles Villeneuve Ferrari Raportti 1980 René Arnoux Renault Raportti 1982 Alain Prost Renault Raportti 1983 Riccardo Patrese Brabham-BMW Raportti 1984 Niki Lauda McLaren- TAG Raportti 1985 Nigel Mansell Williams-Honda Raportti 1992 Nigel Mansell Williams-Renault Raportti 1993 Alain Prost Williams-Renault Raportti ==Lähteet== * Luokka:Etelä-Afrikan moottoriradat Luokka:Formula 1 -radat
Kiinanaurinkomäyrä

Kiinanaurinkomäyrä (Melogale moschata) on noin 50–66 cm (häntä mukaan lukien) pitkä näätäeläin, joka kuuluu aurinkomäyrien sukuun. Sillä on muista Kaukoidän näätäeläimistä poiketen kasvoissaan naamarimaiset kuviot. Sen perärauhaset ovat muiden näätäeläinten tavoin hyvin kehittyneet, ja se pystyy tarvittaessa puolustautumaan erittämällä niistä pahanhajuista nestettä. Lajin uudeksi suomenkieliseksi nimeksi on ehdotettu kiinanhillerimäyrääNisäkäsnimistöehdotus. == Levinneisyys ja elinympäristö == Kiinanaurinkomäyrän levinneisyys kattaa Koillis-Intian, Etelä-Kiinan ja osan Indonesiaa. Se suosii ruohikkoisia alueita, joilla kasvaa puita, sillä hyvänä kiipeilijänä se hakee toisinaan ravintonsa puista. Se on yöaktiivinen ja oleskelee päivisin maanalaisissa onkaloissa. == Ravinto == Kiinanaurinkomäyrän ravintoon kuuluu hedelmien lisäksi pikkueläimiä ja selkärangattomia, kuten sirkkoja, kotiloita ja matoja. == Lisääntyminen == Kiinanaurinkomäyrä synnyttää touko–kesäkuussa yleensä kolme poikasta. == Lähteet == Luokka:Näätäeläimet
Agrippa (A Book of the Dead)

Agrippa (A Book of the Dead) on taiteilijakirja jonka julkaisivat Yhdysvalloissa vuonna 1992 William Gibson, Dennis Ashbaugh ja kustantaja Kevin Begos jr.. Se ilmestyi kahtena painosmäärältään rajoitettuna laitoksena. "Deluxe"-versioon kuului suuri kotelo, joka sai kirjan näyttämään maasta esiin kaivetulta reliikiltä. Itse kirjaan oli painettu tekstinä DNA-sarjoja, Dennis Ashbaughin akvatintaetsauksia ja levyke, jolla oli William Gibsonin kirjoittama runo. Tätä laitosta myytiin 1 500-2 000 dollarin hintaan, ja jokainen kappale oli käsin tehtyjen korjausten takia uniikki. Pienempään versioon ei kuulunut etsauksia eikä koteloa, painatukset olivat yhdellä palstalla kahden sijaan, ja sitä myytiin 450 dollarin hintaan. Kirjan kustantaja ja pääidean keksijä oli Kevin Begos jr. Alkuperäinen idea oli, että osa etsauksista haalistuisi pois ajan myötä, ja niiden tilalle ilmestyisi toiset kuvat. Sitä ei kuitenkaan lopullisessa versiossa tapahtunut. Kuuluisin osa kirjasta on kuitenkin runon sisältävä levyke. Levykkeellä oleva lukuohjelma toimii Mac OS:ssä. Se on kopiosuojattu, eikä ohjelma toimi, jos levy on kirjoitussuojattu tai käytetään kopiota. Ruudulla teksti vyöryy hitaasti eteenpäin, ja näytetty teksti kryptataan, eikä sitä voi purkaa. Täten normaalisti teksti voidaan katsoa vain kerran. Häviävien etsausten, itsensä tuhoavan levykkeen ja runon keskeinen oma teema on muistin ja muistojen katoaminen ajan myötä. Tekstin lukijalle jää vain muisto tekstistä. Lisäksi runoon liittyy mekanismien tematiikka: miten muistot katoavat mielestä, ja miten niistä jää jäljelle vain fyysis-mekaanisia muistoja, kuten isoisän valokuva-albumi (johon kirjan nimikin viittaa). Tietokoneella luettu runo oli osoitettu myös haasteeksi kryptografian harrastajille ja hakkereille. Nämä keksivätkin useita tapoja tekstin suojauksen murtamiseen, sekä helppoja (muun muassa tekstin lukeminen ääneen nauhalle) että vaikeita (itse ohjelman murtaminen). Eräät hakkerit järjestivät Gibsonin ja Begosin luvalla joulukuussa 1992 lukutilaisuuden, josta teksti lähetettiin modeemilinjaa pitkin useisiin muihin paikkoihin. Gibson itse ei erityisesti lämmennyt varsinaisen kirjan tuottamisen ajatukselle ja arvosteli myöhemmin julkaisijaa ja taiteilijajoukkoa siitä, että he eivät ilmeisesti pystyneet tuottamaan tarpeeksi valmiita kirjoja.Aintitcool.com Myös Begos myönsi, että kirjan erikoisen idean nostattama mediakohu tuli liian varhain, ja se, että he eivät pystyneet vastaamaan kysyntään, oli yksi suuri syy, miksi hänen kustannusyrityksensä meni konkurssiin.Kirje, The Agrippa Files, Ucsb.edu Gibson on sittemmin julkaissut runon tekstin omalla kotisivullaan. Vuonna 2012 Agrippa Files -tutkimusryhmä julkaisi levykuvan alkuperäisestä levykkeestäDeluxe-edition, The Agrippa Files, Ucsb.edu. Samana vuonna järjestettiin kilpailu salauksen murtamiseksi, ja ohjelmiston toimintaperiaate selvitettiin. == Lähteet == == Aiheesta muualla == * Runon teksti William Gibsonin kotisivulla * The Agrippa Files, kuvia ja tekstiä, joka liittyy kirjaan Luokka:Vuoden 1992 kirjat Luokka:Runot Luokka:Yhdysvaltalaiset kirjat
Sääpallo

thumb|Säähavaintopallo Säähavaintopallo on iso, yleensä heliumilla täytetty ilmapallo, jota käytetään apuna säätutkimuksissa. Pallon nousunopeus riippuu pallon koosta, yleensä se on 2–6 m/s. Palloon ripustetaan radiosondi, joka antureiden ja GPS-paikantimen avulla suorittaa mittaukset. Mitattavia asioita ovat esimerkiksi ilmanpaine, ilman lämpötila ja suhteellinen kosteus sekä tuulen suunta ja nopeus. Tiedot lähtevät radiosignaalina pallon lähettäjille. Useimmiten 20 kilometrin korkeudessa pallo puhkeaa ja sondi putoaa maanpinnalle. Sondit on tarkoitettu kertakäyttöisiksi, ne hajoavat osuessaan maahan. Suomessa säähavaintopallo-laitteistoa valmistaa esimerkiksi Vaisala. ==Lähteet== * Merentutkimuslaitos: Säähavaintopallo, viitattu 21.4.2008 Luokka:Ilmapallot Luokka:Säähavaintolaitteet
Kenna James

Kenna James (s. 18. joulukuuta 1963 Chicago, Illinois) on yhdysvaltalainen pokeriammattilainen. Hänen lempinimensä on "Cowboy". James aloitti pokeripeluun vuonna 1996 ja työskenteli losangelesilaisella Hollywood Park Casinolla aluksi jakajana sitten turnausvastaavana. Vuonna 1999 hän aloitti pokeriammattilaisuuden, aluksi palkattuna pelaajana (proposition player) Crystal Park Casinolla Los Angelesissa.http://taralink.com/Client_Sites/KennaJames/Profile.htm luettu 7.2.2007http://www.pokerplayer.com.au/poker-magazines/interview-with-kenna- james.html luettu 7.2.2007 Kenna James voitti Ultimate Poker Challengen ensimmäisellä kaudella kaksi satelliittiturnausta. Semifinaaleissa Jennifer Harman pudotti hänet jatkosta. World Series of Pokerin turnauksissa James on parhaimmillaan ollut neljäs (2 500 dollarin no limit texas hold'em -turnaus vuonna 2003). Pääturnauksessa hän on parhaimmillaan ollut 38. (2003). Elokuussa 2005 James oli toinen World Poker Tourin Legends of Poker -turnauksessa ja ansaitsi 588 210 dollaria. Helmikuussa 2006 hän voitti LA Poker Classicin, jonka ykköspalkinto oli 242 251 dollaria. Maaliskuussa 2006 James oli toinen Mike Schneiderin voittamalla PartyPoker.com Million V -risteilyllä. Kakkospalkinto oli 700 000 dollaria. Kenna James edustaa Sun Poker -nettipokerihuonetta. Hän on ollut useissa televisioiduissa pokeriohjelmissa kommentaattorina ja on naimisissa pokerinpelaaja Marsha Waggonerin kanssa. Pariskunnalla on kaksi lastahttp://taralink.com/Client_Sites/KennaJames/Bio.htm luettu 7.2.2007. Elokuussa 2007 Jamesin pokeriuran turnausansiot ylittivät 2,9 miljoonaa dollaria. == Lähteet == == Aiheesta muualla == * Viralliset kotisivut * http://www.pokerplayer.com.au/poker-magazines/interview-with-kenna-james.html * http://www.pokerplayermagazine.co.uk/theplayers/playerprofiles/1227/power_tips_from_kenna_james.html * PokerListing.com:n profiili * Luokka:Yhdysvaltalaiset pokerinpelaajat Luokka:Vuonna 1963 syntyneet Luokka:Elävät henkilöt
Copa de la Liga

Copa de la Liga () oli espanjalainen jalkapallokilpailu, jonka Espanjan kuninkaallinen jalkapalloliitto järjesti vuosina 1982–1986. Siihen ottivat osaa korkeimman sarjatason Primera Divisiónin kaikki seurat sekä alempien sarjatasojen parhaat. Idean kilpailusta keksi Barcelonan puheenjohtaja Josep Lluís Núñez tavoitteenaan seurojen taloudellisen tilanteen parantaminen televisiointioikeuksista ja lipunmyynnistä saatujen tulojen turvin. Kilpailu lopetettiin kuitenkin jo neljän vuoden jälkeen ajanpuutteen vuoksi. Kilpailun voittaja oli oikeutettu paikkaan seuraavan kauden UEFA Cupissa. == Loppuottelut == Vuosi Ensimmäinen osaottelu Toinen osaottelu Voittaja 1983 Real Madrid 2 – 2 Barcelona Barcelona 2 – 1 Real Madrid Barcelona 1984 Atlético Madrid 0 – 0 Real Valladolid Real Valladolid 3 – 0 Atlético Madrid Real Valladolid 1985 Atlético Madrid 3 – 2 Real Madrid Real Madrid 2 – 0 Atlético Madrid Real Madrid 1986 Real Betis 1 – 0 Barcelona Barcelona 2 – 0 Real Betis Barcelona == Lähteet == * RSSSF: Spain – List of League Cup Finals (Luettu 7. helmikuuta 2007) Luokka:Espanjan jalkapallocupit
Aladdin (täsmennyssivu)

Aladdin voi tarkoittaa seuraavia asioita: * Ibn al-Nafis eli Ala al-Din tai Aladdin (1213–1288), persialainen islamin yleisnero ja teologi * Aladdin, hahmo Tuhannen ja yhden yön saduissa ja Disneyn elokuvassa * Aladdin ja taikalamppu, tarina Tuhannen ja yhden yön saduissa * Aladdin, Disneyn piirroselokuva vuodelta 1992 ** Aladdin, elokuvan pohjalta tehty soundtrack ** Aladdin, elokuvaan perustuva animaatiosarja ** Aladdin, elokuvaan liittyvä videopeli vuodelta 1994 * Aladdin ja varkaiden kuningas, Disneyn animaatioelokuva vuodelta 1996, vuoden 1992 Aladdin-elokuvan jatko-osa * Aladdin, Guy Ritchien ohjaama elokuva vuodelta 2019 * Aladdin Records, yhdysvaltalainen levy-yhtiö * Aladdin Records, brittiläinen levy-yhtiö * Aladdin, musikaali * Aladdin, suklaakonvehtirasia * Aladdin – Naam Toh Suna Hoga, intialainen televisiosarja. == Katso myös == * Aladin, sukunimi
Kaukalo

Kaukalo on sian tai muun kotieläimen ruokinta-astia. Tavallisesti kaukalot ovat pitkiä, metallisia rännejä, mutta niitä tehdään myös puusta. Yleensä kaukaloita pidetään maatilojen pihasikaloissa. Suurilla tehosikaloilla on suuria ruokinta-automaatteja. ==Katso myös== * Seimi Luokka:Astiat Luokka:Sikatalous
Sotahevonen

Sotahevonen on Arto Paasilinnan romaani, jonka WSOY julkaisi vuonna 1979. Kirja kertoo kahdesta neuvostoliittolaisesta desantista Suomessa jatkosodan aikana. Teos on julkaistu myös Jarkko Rantasen lukemana äänikirjana. Luokka:Arto Paasilinnan teokset Luokka:Vuoden 1979 kirjat
Dornbirn

pienoiskuva|Dornbirn. Dornbirn on kaupunki Itävallassa Vorarlbergin osavaltiossa. Ensimmäisen kerran se on mainittu vuodelta 895 peräisin olevissa sveitsiläissä asiakirjoissa. Vuoden 2019 arvion mukaan siellä asui 49 563 asukasta. Dornbirn on alueensa suurin kaupunki ja tärkein kaupallinen keskus. Myös suurin osa osavaltion työpaikoista ja ammattikorkeakoulu sijaitsee siellä. == Lähteet == == Aiheesta muualla == * Dornbirn Online Luokka:Vorarlbergin kaupungit
Talk Talk

Talk Talk oli vuosina 1981–1991 toiminnassa ollut brittiläinen yhtye. Sen jäseniä olivat laulusolisti Mark Hollis (s. 1955, k. 2019), basisti Paul Webb (s. 1962) ja rumpali Lee Harris (s. 1962) sekä kosketinsoittaja Simon Brenner, joka erosi yhtyeestä jo vuonna 1983. Yhtye on nimetty oman kappaleensa ”Talk Talk” mukaan. Yhtyeen kaksi ensimmäistä albumia The Party’s Over ja It’s My Life ovat synthpopia. Albumilla It’s My Life syntetisaattoreita soittaa tuottaja Tim Friese-Greene. Vuonna 1986, kun kolmas albumi The Colour of Spring ilmestyi, Talk Talk oli luopunut syntetisaattoreista, jotka korvattiin muun muassa pianolla ja uruilla, joita soitti joukko eri muusikoita. Vuonna 1988, kun albumi Spirit of Eden ilmestyi, Talk Talk oli luopunut pop- formaatista ja kehittänyt omalaatuisen musiikkityylinsä, jota voi kuvailla progressiivisen rockin ja jazzin risteytykseksi. Samanlaista tyyliä kuullaan myös vuonna 1991 ilmestyneellä viimeisellä albumilla Laughing Stock. Kuten kolmannella albumilla The Colour of Spring, kahdella viimeisellä albumilla Spirit of Eden ja Laughing Stock kuullaan erilaisia soittimia eri muusikoiden soittamina. Talk Talk hajosi vuonna 1991. Vuonna 1998 Mark Hollis julkaisi sooloalbumin. ==Muiden esittämiä Talk Talkin kappaleita== * Sandran versio kappaleesta ”Such a Shame” julkaistiin vuonna 2002 * No Doubt teki coverin kappaleesta ”It’s My Life” vuonna 2003 * Running the Risk teki coverin kappaleesta ”Talk Talk” vuonna 2012 ==Diskografia== ===Albumit=== * The Party’s Over (1982) * It’s My Life (1984) * The Colour of Spring (1986) * Spirit of Eden (1988) * Laughing Stock (1991) ==Lähteet== Luokka:Brittiläiset rockyhtyeet Luokka:Brittiläiset synthpop-yhtyeet Luokka:Brittiläiset uuden aallon yhtyeet Luokka:Post-rock-yhtyeet
Neisse

Neisse (, , , ) on Oderin sivujoki. Sen lähteet ovat Jizera-vuoristossa Tšekissä, josta se virtaa Saksan ja Puolan rajajokena laskien Oderiin lähellä Gubenin kaupunkia. Yhdessä Oderin alajuoksun kanssa se muodostaa Oder–Neisse- linjan. Kokonaisuudessa 256 kilometriä pitkän joen valuma-alue käsittää 4 297 neliökilometrin alan. Joen varrella ovat seuraavat kaupungit: *Jablonec nad Nisou, Tšekki *Vratislavice, Tšekki *Liberec, Tšekki *Zittau, Saksa *Bogatynia, Puola *Görlitz, Saksa; Zgorzelec, Puola *Pieńsk, Puola *Bad Muskau, Saksa; Łęknica, Puola *Forst, Saksa *Guben, Saksa; Gubin, Puola. == Lähteet == == Aiheesta muualla == Luokka:Puolan joet Luokka:Saksan joet Luokka:Tšekin joet Luokka:Oderin vesistö Luokka:Puolan ja Saksan raja Luokka:Rajajoet
Teemu Kurkela

Teemu Tapio Kurkela (s. 5. elokuuta 1966 Ylihärmä) on suomalainen arkkitehti, opettaja ja rakennusalan vaikuttaja. Kurkela on opiskellut Columbian yliopistossa. Hän on Arkkitehtitoimisto JKMM:n perustajia, opettanut Teknillisen korkeakoulun arkkitehtuurin osastolla, ja ollut vaikuttamassa Suomen rakennustaiteen kehitykseen Suomen Arkkitehtiliitossa SAFA:ssa, sekä Arkkitehtitoimistojen liitto ATL ry:ssä. Kurkela oli Shanghain maailmannäyttelyn 2010 Suomen paviljongin eli Kirnun pääsuunnittelija. Kurkela oli pääsuunnittelija Kirkkonummen uudelle kirjastolle, joka palkittiin Arkkitehtuurin Finlandia -palkinnolla vuonna 2021. == Lähteet == Luokka:Suomalaiset arkkitehdit Luokka:Vuonna 1966 syntyneet Luokka:Elävät henkilöt
Antti Ahokas

Antti Ahokas () on suomalainen golfammattilainen. Ahokas on Lappeenrannassa toimivan Viipurin Golfin kasvatti ja ensimmäinen kansainvälisesti menestynyt suomalainen golfaaja, joka pelaa vasemmalta puolelta. == Ammattilaisura == Ammattilaiseksi Ahokas siirtyi ennen ET:n karsintojen finaalivaihetta. Näissä karsinnoissa Ahokas jäi yhden lyönnin päähän ET-kortista. Ensimmäiset varsinaiset ammattilaiskilpailut olivat Challenge Tourin kauden 2007 kaksi ensimmäistä kisaa. Näissä ei tullut mainittavaa menestystä. Kauden kolmannessa kilpailussaan ET:n Joburg Openissa sijoitus oli 34. Debyytti ET:llä oli tähän mennessä siellä pelanneista suomalaisista paras . == Lähteet == == Aiheesta muualla == * Antti Ahokkaan pelaajaprofiili ET:n sivuilla Luokka:Suomalaiset golfaajat Luokka:Vuonna 1985 syntyneet Luokka:Elävät henkilöt
Gibson Ace Frehley Signature Les Paul

Gibson Ace Frehley Signature Les Paul on KISS- ja Frehley's Comet -yhtyeistä tunnetun kitaristi Ace Frehleyn suunnittelema Gibson Les Paul -kitara. Frehleyn kitaran erottaa normaalista Gibson Les Paulista siitä, että hänen kitarassaan on kolmet humbucker-mikrofonit ja salaman muotoiset otelautamerkinnät. Frehley on käyttänyt samantapaisia salamoita KISSin logon s-kirjaimissa. Nykyään Epiphone valmistaa halvempaa kopiomallia Acen kitarasta == Lähteet == * Gibsonin kotisivut Ace Frehley Signature Les Paul
Ken Olsen

Kenneth Harry Olsen (20. helmikuuta 1926 Stratford, Connecticut, Yhdysvallat – 6. helmikuuta 2011) oli yhdysvaltalainen insinööri ja yrittäjä. Olsen perusti tietotekniikkayhtiö Digital Equipment Corporationin yhdessä kollegansa Harlan Andersonin kanssa vuonna 1957. Ennen Digitalia hän oli muun muassa toiminut Massachusettsin teknillisen korkeakoulun TX-0- ja TX-2-tietokoneprojektien parissa. Olsen on tunnettu siitä, että hän vuonna 1977 sanoi, että ”ihmisillä ei ole syytä tietokoneeseen kotonaan”, jonka ymmärrettiin väärin tarkoittavan että Olsen ei nähnyt käyttöä kotitietokoneelle. Olsenin vaimo oli suomalainen, Lahdessa syntynyt Eeva-Liisa Aulikki Olsen, o.s. Valve (1924–2009). Olsenin kerrotaan suhtautuneen vaihto-opiskelijana Yhdysvaltoihin päätyneen Valveen hurmaamiseen samalla innolla, jota hän myöhemmin osoitti DEC:in rakentamisessa. Vaikka heidän ensitapaamisensa oli ollut lyhyt, Olsen jätti tutkijakoulun ja työn MIT:n Whirlwind-tietokoneen parissa kesken lentääkseen Eurooppaan Aulikin perässä. Vanhalla mantereella Olsen elätti itsensä tekemällä töitä ruotsalaisessa kuulalaakeritehtaassa. Kun pari päätti myöhemmin mennä naimisiin, joutui Olsen hankkimaan siihen erikoisluvan Yhdysvaltain liittovaltion viranomaisilta, sillä Suomeen suhtauduttiin kylmässä sodassa epäluuloisesti. Pari meni naimisiin 12. joulukuuta 1950 Aulikin pappi-isän vihkimänä. Vaikka vaimo pysyikin pääosin liiketoiminnasta erossa, kerrotaan hänen muun muassa tehneen vaikutuksen ex-kenraali Georges Doriotiin, joka johti American Research and Development Corporationia, jolta heltisi rahoitus Digital Equipment Corporationin perustamiseksi. Ken ja Aulikki Olsenin perheeseen syntyi kolme poikaa. Olsen kuoli 84-vuotiaana helmikuussa 2011. == Lähteet == == Aiheesta muualla == * Haastattelu vuodelta 1988 * Ken Olsen, Who Built DEC Into a Power, Dies at 84, The New York Times Luokka:Yhdysvaltalaiset insinöörit Luokka:Yhdysvaltalaiset liikemiehet Luokka:Yhdysvaltalaiset tietotekniikan kehittäjät Luokka:Digital Equipment Corporationin henkilöstö Luokka:Vuonna 1926 syntyneet Luokka:Vuonna 2011 kuolleet
Mustapääsirkku

Mustapääsirkku (Granativora melanocephala) on keltavatsainen sirkku, joka kuuluu varpuslintuihin. == Koko ja ulkonäkö == Linnun pituus on 15½–17½ cm ja paino 28–33 g. Keltasirkun kokoinen, kaikissa puvuissa ainakin hiukan keltaista mahapuolella. Juhlapukuinen koiras on mustapäinen, alapuolelta kirkkaan keltainen, ja sen selkä sekä yläperä ovat punaruskeat. Naaras ja nuori lintu ovat mahapuolelta kellahtavia, pää on harmahtava ja selkäpuoli tumma. Koiras on hieman naarasta suurempi. Erilaisia ääniä on runsaasti. Sekä vanhoilla että nuorilla mustapääsirkuilla on täydellinen sulkasato talvella ja osittainen sulkasato kesällä. Laji muistuttaa hyvin suuresti ruskopääsirkkua (Emberiza bruniceps) sekä puvultaan, ääniltään että olemukseltaan. Lajit risteytyvät yhteisellä esiintymisalueella Kaspianmeren kaakkoisosissa. Monet tutkijat pitävätkin näitä samana lajina. Mustapääsirkun kuvaili tieteelle Giovanni Antonio Scopoli vuonna 1769. == Esiintyminen == Esiintymisalue ulottuu Kaakkois-Euroopasta Lähi-itään ja Kaukasukselle sekä Kaspianmerelle ja Iraniin. Lajin kokonaismäärästä on ristiriitaista tietoa: Euroopan populaation koko on 5,6–19 miljoonaa yksilöä IUCN); Euroopassa (EU:n alueella?) pesii 150 000–270 000 paria (Birdguides). Muuttolintu, joka talvehtii pääasiassa Intian niemimaalla. Laji on tavattu Suomessa toistaiseksi 14 kertaa, ensi kerran 3.–6.8.1980 Helsingissä. == Elinympäristö == Esiintyy monenlaisilla pensaikkomailla, puu- ja viinitarhoissa, oliiviviljelmillä, metsänreunoissa ja vesistöjen varsilla. == Lisääntyminen == Pesintä tapahtuu touko-kesäkuussa. Pesä on matalalla pensaassa tai esimerkiksi viiniköynnöksessä. Munia on 4–5, ja molemmat puolisot hautovat yhteensä noin 2 viikkoa. == Ravinto == Syö pääasiassa siemeniä, kesäaikana myös selkärangattomia. == Lähteet == * * Birdguides * Rariteettikomitea === Viitteet === Luokka:Sirkut
Power Macintosh 7500

Power Macintosh 7500 on Applen 8. elokuuta 1995 julkaisema tietokone. Malli julkaistiin yhtä aikaa Power Macintosh 7200:n kanssa, josta poiketen 7500 sisälsi paikan tytärkortille. Power Macintosh 7500:n tuotanto lakkautettiin yhdeksän kuukauden kuluttua 18. toukokuuta 1996, jolloin Power Macintosh 7600 julkaistiin. ==Yleistä== Power Macintosh oli eräitä ensimmäisistä Macintosheista, jossa oli PCI-laajennuspaikkoja. Tytärkortin ansiosta laitteen PowerPC 601 -suoritin oli helppo päivittää. Outrigger-kotelo helpotti pääsyä keskusyksikön sisälle. ==Tekniset tiedot== * 100 MHz:n PowerPC 601 -suoritin * 8 tai 16 Mt:n keskusmuisti, laajennettavissa 1 Gt:n saakka (70 ns 168-pin DIMM) * 3 x PCI-laajennuspaikka * 750 Mt:n kiintolevy (SCSI) *CD-ROM-asema (4X) * video-sisääntulo (komposiitti- ja S-Video) * Ethernet-liitäntä (10Base-T ja AAUI) * käyttöjärjestelmä System 7.5.2 – Mac OS 9.1 ==Lähteet== ==Aiheesta muualla== * Power Macintosh 7500 at lowendmac.com * Power Macintosh 7500 at everymac.com Luokka:Applen tietokoneet Luokka:Vuoden 1995 tietokoneet it:Power Macintosh 7500